b'\n_START_ARTICLE_\nHMS St. Marys (I12)\n_START_SECTION_\nPalvelus\n_START_PARAGRAPH_\nBagley poistettiin palveluksesta 12. hein\xc3\xa4kuuta 1922._NEWLINE_Alus oli ankkuroituna Philadelphiaan l\xc3\xa4hes kaksi vuosikymment\xc3\xa4, jona aikana se joutui 31. toukokuuta 1935 luovuttamaan nimens\xc3\xa4 uudelle h\xc3\xa4vitt\xc3\xa4j\xc3\xa4lle USS Bagley (DD-386). Toisen maailmansodan puhjettua ja Britannian kuninkaallisen laivaston tarve saattajista pelasti nimell\xc3\xa4 DD-185 tunnetun aluksen romutukselta. Alus nimettiin 20. marraskuuta 1939 USS Doraniksi ja sen huolto aloitettiin. Alus palasi palvelukseen Philadelphiassa 17. kes\xc3\xa4kuuta 1940._NEWLINE_Alus liitettiin hetkeksi Atlantin laivastoon samalla kun sen siirtoa valmisteltiin. Alus luovutettiin Britannian kuninkaalliselle laivastolle Halifaxissa Nova Scotiassa 23. syyskuuta tukikohtia h\xc3\xa4vitt\xc3\xa4jist\xc3\xa4 -sopimuksen mukaisesti.\n_START_SECTION_\nHMS St. Marys\n_START_PARAGRAPH_\nAlus nimettiin viel\xc3\xa4 samana p\xc3\xa4iv\xc3\xa4n\xc3\xa4 HMS St. Marysiksi. Alus siirtyi Newfoundlandiin 29. syyskuuta. Saavuttuaan Plymouthiin alus siirrettiin 14. lokakuuta Devonportin laivastontelakalle huollettavaksi ja Britannian kuninkaallisen laivaston muutost\xc3\xb6it\xc3\xa4 varten, jotta se soveltuisi paremmin saattuepalvelukseen. Alus liitettiin 1. miinalaivueeseen._NEWLINE__NEWLINE_Alus ajoi Lerwickin edustalla karille marraskuussa 1942 ja seuraavan kuukauden aikana alus irrotettiin karilta ja se siirrettiin Leithiin korjattavaksi._NEWLINE_Alus poistettiin palveluksesta tammikuussa 1944 ja se siirrettiin reserviin. Alus siirrettiin helmikuussa Tyneen, jossa sen varastot tyhjennettiin ennen ankkurointia. Alus sijoitettiin poistolistalle elokuussa ja se myytiin 20. maaliskuuta 1945 Metal Industriesille romutettavaksi. Alus hinattiin joulukuussa Tynest\xc3\xa4 Rosythiin romuttamolle.'